Luka Modrich futbolchilik faoliyatini “Real”da yakunlaydimi? Uning o‘zi bunga javob berdi

“Real”ning xorvatiyalik yarim himoyachisi Luka Modrich faoliyatini Madrid klubida yakunlamoqchi ekanini aytdi.

Odatda mening yoshimda katta rejalar tuzilmaydi. Shartnomamda yana bir mavsum qoldi va men “Real” bilan sovrin yutish uchun bor kuchimni sarflamoqchiman. Faoliyatimni Madridda tugatsam yaxshi bo‘lardi, ammo bu menga emas, balki klubga bog‘liq. Yana bir necha yil davomida yuqori darajada o‘ynay olishimni isbotlamoqchiman, ammo agar buni “Real”da bajara olmasam, boshqa variantlarni ham ko‘rib chiqaman.
Luka Modrich, futbolchi
Ma’lumot uchun, Modrich 2012-yilda “Tottenhem”dan “Real”ga o‘tgan. U “qirollik klubi” tarkibida Chempionlar Ligasi (2013/2014, 2015/2016, 2016/2017, 2017/2018), Ispaniya chempionati (2016/2017, 2019/2020), Ispaniya Kubogi (2013/2014) va mamlakat Superkubogida (2012, 2017, 2020) g‘alaba qozongan.